****

 **ŽUPA SV. IVANA KRSTITELJA REČICA**

 **BR. 686. GOD.XIV. 18. TRAVNJA 2021.**

**3, USKRSNA NEDJELJA**

**Prvo čitanje:** *Dj 3, 13-15.17-19*

**Drugočitanje**: 1Iv 2, 1-5a

**Evanđelje***: Lk 24, 35-48*

**Zborna molitva:**

Bože, nek se tvoj narod vazda raduje

što si mu obnovio mladost duha.

Vratio si mu dostojan­stvo svojih sinova i kćeri: utvrdi ga u nadi da će uskrsnuti. Po Gospodinu.

**Ulazna pjesma:**

*Kliči Bogu sva zemljo,opjevaj slavu imena njegova,podaj mu hvalu dostojnu, aleluja. (Ps 66, 1-2)*

**Pričesna pjesma:**

*Trebalo je da Krist trpi i treći dan ustane od mrtvih,i da se u nje­go­vo ime propovi­jeda obraćenje i otpu­štenje grijeha svim narodima, aleluja.*

*(Lk 24, 46-47)*

**MOLITVA U VRIJEME PANDEMIJE**

Majko Marijo, Majko Milosrđa i Božje mudrosti,
koja upravljaš poviješću svijeta i životima koji se predaju
Tvome vodstvu, prinosimo Ti našu molitvu u ovo teško
vrijeme pandemije, u kojoj stradava duhovno,
mentalno i tjelesno zdravlje mnogih ljudi diljem svijeta.

Majko Marijo, isprosi nam dar pokajanja za naše grijehe,
i da nadoknadimo zadovoljštinu za naša loša djela
kojima smo uvrijedili Božju ljubav i dobrotu.

Molimo Te, Majko, Zdravlje bolesnih i Utjeho žalosnih.
Prinesi našem Isusu, Kralju, Pobjedniku svih zala i grijeha
ovoga svijeta, naše molbe da se zaustavi ova pandemija.

Molimo Te, Majko, da nam po svom zagovoru i vodstvu
pomogneš živjeti u istini Božjega Duha, kojemu si Ti znala
reći 'da' u svakoj situaciji svoga teškoga života.

Čovjek je slika Božja, vrhunac Božjega stvaranja.
Gospodine, spasi narod svoj od ugroze čovjeka
koji je slika Boga Stvoritelja, odraz Njegova duha i sjaja.

Gospodine, Ti si došao podignuti klonule, liječiti naše duše
i tijela. Molimo da se povrati zdravlje bolesnima koji su
zahvaćeni koronavirusom i svim drugim bolestima.

Gospodine, zahvaljujemo Ti za sve naše zdravstvene
djelatnike: liječnike, sestre i tehničare koji se brižno, s
ljubavlju i požrtvovno, brinu o bolesnima,
koji se izlažu u bolnicama i domovima.

Molimo Te da ovaj svijet gledamo Tvojim očima.
Molimo Te za sve koji donose odluke i upravljaju
sustavima u Katoličkoj Crkvi te zdravstvenim
i državnim vlastima.

Majko Marijo, koja si u svakom križu života bila
predana milosti Božjeg vodstva i Njegove svete volje,
daj i nama takvo predanje Bogu Ocu, Sinu Isusu i
Duhu Svetomu, u kojima imamo sigurnost i sklonište
od svih đavolskih zasjeda, ugroza i napasti ovoga svijeta.

Majko Marijo, koja si svojim 'da', po Božjemu izabranju
i snazi, satrala glavu lukavoj zmiji, napasti Zloga od početka
svijeta i čovjeka, daj i nama danas, u našem vremenu, pobjeđivati
zlo koje napada duše, umove i tijela ljudi diljem svijeta.

Po Ocu i Sinu i Svetomu Duhu, sada i u vijeke vjekova. Amen!

MOLIMO ZA NAŠE BOLESNIKE, NJIHOVE OBITELJI. PREPORUČUJMO IH NAŠOJ ZAŠTITMICI I ZAGOVORNICI BLAŽENOJ DJEVIVI MARIJI, NJENOM SINU, NAŠEM SPASITELJU. MOLIMO I ZA SVE KOJI SE BRINU ZA BOLESNIKE.

MOLIMO I ZA ONE KOJI SU PREMINULI OD OVE OVAKE BOLESTI.

MOLITVA JE NAŠE NAJJAČE ORUĐE KOJE IMAMO.

*U ono vrijeme: Učenici su Isusovi pripovijedali što se dogodilo na putu i kako ga prepo­znaše u lomljenju kruha. Dok su oni o tom razgovarali, stane Isus posred njih i reče im: »Mir vama!« Oni, zbunjeni i prestrašeni, pomisliše da vide duha. Reče im Isus: »Zašto se prepadoste? Zašto vam sumnje ­obuzimaju srce? Pogledajte ruke moje i noge! Ta ja sam! Opipajte me i vidite jer duh tijela ni ­kostiju nema kao što vidite da ja imam.« ­*

*Rekavši to, pokaza im ruke i noge. I dok oni od radosti još nisu vjerovali, nego se čudom čudili, on im reče: »Imate li ovdje što za jelo?« Oni mu pruže komad pečene ribe. On uzme i pred njima pojede.*

*Nato im reče: »To je ono što sam vam ­govorio dok sam još bio s vama: treba da se ispuni sve što je u Mojsijevu Zakonu, u Prorocima i Psalmima o meni napisano.« Tada im ­otvori pamet da razumiju Pisma te im reče: »Ovako je pisano: ’Krist će trpjeti i treći dan ustati od mrtvih, i u njegovo će se ime pro­povije­dati* *obraćenje i otpuštenje grijeha po svim narodima počevši od Jeruzalema.’ Vi ste tomu svjedoci.«*

*Riječ Gospodnja.*

Ako Krist nije uskrsnuo, uzalud je vjera naša, kaže apostol Pavao. S Isusovim uskrsnućem stoji ili pada kršćanska vjera.

Isusovo uskrsnuće bilo je početak misije, poslanja kršćanstva diljem svijeta. Tko danas kaže “misija”, odmah dobiva registar sramotnih djela kojima se predbacuje sve ono što se pod tim imenom odvijalo. Uvijek iznova treba se suprotstaviti: Je li to bila misija, Isusovo poslanje koje je on mislio? Otprilike to što su Evropljani činili Indijancima Sjeverne i Južne Amerike? Ne, sigurno ne!

Ali tamo, gdje su kršćani stvarno živjeli i učili Evenađelje, tamo su donijeli ozdravljenje, mir, čovječnost. Koliko je mnogo čudesnih plodova donijela prava misija u Isusovom duhu!

Današnje evanđelje naglašava, da uskrsnuli nije bio nikakav duh, nego da je imao pravo tijelo na kojem su bile vidljive rane čavala na rukama i nogama. To stvarno bijaše njegovo zemaljsko tijelo, iako ne više u zemaljskom stanju.

Budući da mi kršćani vjerujemo stvarno u “uskrsnuće tijela”, imamo veliko strahopoštovanje prema tijelu. Ono nikada ne smije biti ponižena roba ili postati obožavani idol. Stoga su kršćani od početka sa strahopoštovanjem pokapali mrtve, s velikom ljubavlju njegovali bolesno tijelo, branili se od seksualne i robovske zloupotrebe tijela.

|  |  |  |
| --- | --- | --- |
| Ponedjeljak,**Župne obavijesti**19. travnja | 18,00 | Leon IX papa |
| Utorak,20. travnja | 18,00 | Anicet+ Ivan Zebić |
| Srijeda,21.travnja | 18,00 | Anzelmo+ Josip Mijoš |
| Četvrtak,22..travnja |  | Soter i Kajo+ Jela Lovrić |
| Petak,23.travnja | 18,00 | Juraj+ Ivan Stepić  |
| Subota,24.travnja |  | Fidel |
| Nedjelja,25. travnja | 8,309,3011,00 | **4. VAZMENA NEDJELJA – nedjelja Dobrog pastira**Za svečemička zvanjaZAMRŠJEPOLDANJICA – PRO POPULO |

PRVOPRIČESNICI:

Nakon dopisa župnika roditeljima prvopričesnika u kojem su navedeni uvjeti i način kako bi protekla prva pričest roditelji su tražili sastanak sa župnikom. Sasatanak je održan u četvrtak 15. travnja. Većina roditelja odlučila je da se svečanost prve pričesti odgodi za drugu nejelju lipnja. Do toga vremena trebao bi biti gotov bogoslužni prostor u parku i nadamo se stabilnije vrijeme.

Svoje priloge za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168

BUDIMO ODGOVORNI, CORONA, NAŽALOST, UZIMA ŽRTVE I U NAŠOJ ŽUPI. Ovo nije igra, radi se o životu s trajnim posljedicama ili smrti!

FIRMANICI:

Podjela sakramenta potvrde, ako se situacija ne zakomplicira bila bi 05. lipnja u 10,30 sati.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.